ดาวโจนส์ปิดบวก/น้ำมันทรงตัว-ทองขึ้น
หุ้นดาวโจนส์ปิดบวก 97.31 จุด ด้านราคาน้ำมันปิดลดลง 6 เซนต์ ขณะที่ทองคำพุ่ง 8.30 ดอลลาร์
6 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,230.34 จุด เพิ่มขึ้น 97.31 จุด หรือ +0.29% ดัชนี เอสแอนด์พี 500 ปิดที่ 4,167.59 จุด เพิ่มขึ้น 2.93 จุด หรือ +0.07% ดัชนี แนสแดค ปิดที่ 13,582.43 จุด ลดลง 51.07 จุด หรือ -0.37%
ดัชนีดาวโจนส์ตลาดหุ้นนิวยอร์กปิดบวกทุบสถิติสูงสุดเป็นประวัติการณ์เมื่อวันที่ 5 พ.ค. โดยได้ปัจจัยหนุนจากแรงซื้อหุ้นที่คาดว่าจะได้ประโยชน์จากการฟื้นตัวของเศรษฐกิจ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน ลดลง 6 เซนต์ ปิดที่ 65.63 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 8 เซนต์ ปิดที่ 68.96 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนมิถุนายน เพิ่มขึ้น 8.30 ดอลลาร์ ปิดที่ 1,784.00 ดอลลาร์ต่อออนซ์